Tiener weer in hof ná mesmoord | Maroela Media
Maroela Media het in Maart berig tien leerlinge is uit die Lukanyo Sekondêre Skool in Mohlakeng naby Randfontein geskors ná 'n beweerde sataniese moord op Keamogetswe Sefularo (17). Die verdagte het Sefularo glo op 1 Maart met 'n mes doodgesteek terwyl die tieners ná skool huis toe gestap het. Sefularo is in die hospitaal aan haar beserings dood.
Die verdagte is later die aand in hegtenis geneem. Sy het die week daarna vir die eerste keer in die hof verskyn, waarna die saak uitgestel is sodat sy psigiatriese toetse kon ondergaan. Sy word sedert die voorval in 'n plek vir jeugoortreders aangehou.
Die skool het destyds gesê die ander leerlinge is geskors omdat hulle moontlik deelneem aan sataniese en okkultiese rituele.